### | | | | --- | --- | | | | | --- | | **Teknik- og Miljøudvalget** 6. marts 2019 Sagsnr. 710-2018-11335 Dok.nr. 710-2019-10561 Martin Steffensen | | 12.                 Valg af projektforslag, godkendelse af skema A og godkendelse af anlægsbevilling til udvidelse af Voldumcentret - Åbent

###

|  |  |
| --- | --- |
| Tidl. politisk behandling | BY, 26.06.2018, pkt. 103 |
| Forventet sagsgang | SS-U, TM-U, ØK, BY |
| Lovgrundlag | Bekendtgørelse om støtte i almene boliger m.v. |

###

**SAGENS INDHOLD**

Byrådet skal i denne sag tage stilling til projektforslag
for udvidelse af Voldumcentret med ti boliger samt godkendelse af skema Isabella Jensen

I Budget 2018-2021 er der afsat et rådighedsbeløb til
finansiering af en udvidelse af Voldumcentret med ti boliger samt en udvidelse
af servicearealerne. Projektet udbydes i fagentreprise i foråret 2019 med
forventet byggestart i sommeren 2019. Byggeriet forventes efter tidsplanen at
stå færdigt i sensommeren 2020.

Byrådet nedsatte 26. juni 2018 et byggeprogramudvalg.
Byggeprogramudvalget har 14. januar 2019 behandlet et projektforslag for de nye
boliger. Byggeprogramudvalget indstiller projektforslaget, der er vedlagt som
bilag, til godkendelse.

Det vedlagte projektforslag kan opføres inden for den
gældende lokalplan.

Skema A omfatter en række forhold omkring byggeriet som
anskaffelsessum, grundkapital samt boligernes antal, type og størrelse. Skemaet
danner grundlag for, om der kan ydes offentlig støtte til byggeriet. Skema A
for det samlede byggeri er vedlagt som bilag.

**VURDERING**

Udvidelsen af Voldumcentret opfylder beboernes ønske om et
lyst og handicapvenligt byggeri, hvor der indrettes et centralt spisekøkken og
en fælles dagligstue til socialt samvær. Derudover er der fra arkitektens side
lagt vægt på at integrere udendørsarealerne i beboernes hverdag med terrasser
og omkringliggende stisystemer.

Byrådet vedtog 26. januar 2016 en plejebolighandleplan for 2015-2025. Af planen
fremgår det, at der i 2025 forventes at være behov for yderligere 60 boliger.
Behovet vurderes at være størst i den østlige del af kommunen, hvor
Einar Kjeldsen er beliggende.

**ØKONOMI**

Den samlede anlægssum omfatter udgiften til ti almene
ældreboliger samt tilhørende servicearealer.

**Boligdelen**

Der opføres ti almene ældreboliger med et samlet areal på 663
m2. Ifølge skema A vil anskaffelsessummen for de ti ældreboliger
være 15,642 mio. kr. inkl. moms.

Anskaffelsessummen inkl. moms for ældreboligerne fordeler
sig således:

|  |  |
| --- | --- |
| Grundudgifter | 1,807 mio. kr. |
| Entrepriseudgifter | 12,245 mio. kr. |
| Omkostninger | 1,364 mio. kr. |
| Gebyrer | 0,226 mio. kr. |
| **I alt** | **15,642 mio. kr.** |

Den foreløbigt beregnede husleje for ældreboligerne vil
udgøre 1.063 kr. pr. m2 pr. år, hvilket svarer til en månedlig
husleje på 5.846 kr. for 66 m2. Den beregnede leje lægges til grund
ved godkendelsen af skema Isabella Jensen

Job og Økonomi vurderer, at huslejeniveauet er rimeligt i
forhold til byggeriets standard og huslejeniveauet for tilsvarende boliger i
kommunen. Til sammenligning er huslejen i de nuværende boliger 5.810 kr. for 68
m2.

Der er
i Budget 2018-2021 afsat et samlet rådighedsbeløb på 15,642 mio. kr. inkl. moms
til de ti almene ældreboliger.

Anskaffelsessummen
på 15,642 mio. kr. finansieres ved:

·
10 % kommunalt grundkapitalindskud –
samlet 1,564 mio. kr.

·
88 % realkreditlån – samlet 13,765 mio.
kr.

·
2 % beboerindskud – samlet 0,313 mio.
kr.

I
byggeperioden finansieres realkreditlånet og beboerindskuddene af en
byggekredit.

Der er
i budgetårene 2018-2019 samlet set afsat 1,564 mio. kr. til afregning af det
kommunale grundkapitalindskud.

**Servicearealer**

Der
opføres servicearealer med et bruttoareal ifølge det indstillede projekt på 120
m² og en forbindelsesgang til det eksisterende byggeri på 57,5 m². Ifølge skema
A vil anskaffelsessummen til servicearealet udgøre brutto 2,536 mio. kr. ekskl.
moms (3,170 mio. kr. inkl. moms).

Til
servicearealerne, som er kommunalt finansieret, er der i budgetårene 2018-2019 afsat
et rådighedsbeløb på 0,976 mio. kr. ekskl. moms. Rådighedsbeløbet er et nettobeløb,
da der som forudsat i anlægsblokken (A-403) forventes indtægter fra grundsalg
og servicearealtilskud.

Anskaffelsessummen ekskl. moms for
servicearealer fordeler sig således:

|  |  |
| --- | --- |
| **Beløb ekskl. moms i mio. kr.** | **Servicearealer til ældreboligerne** |
| Grundudgifter | 0,398 |
| Entrepriseudgifter, bygherreleverancer og teknisk rådgivning | 2,089 |
| Omkostninger og gebyrer | 0,109 |
| **Bruttoudgifter** | **2,596** |
|  |  |
| **Finansieret af:** |  |
| Grundsalg for boligdelen | 1,193 |
| Servicearealtilskud (Ti boliger af 40.000 kr.) | 0,400 |
| Støttesagsgebyr | 0,039 |
| **Indtægter** | **1,632** |
|  |  |
| **Nettoudgifter** | **0,964** |

Til det
hidtidige arbejde med udvidelse af Einar Kjeldsen er der i 2018 givet en
anlægsbevilling på samlet 1,575 mio. kr. til udgifter til byggeprogram og
rådgiverbidrag. Beløbet er fordelt med 1,375 mio. kr. inkl. moms til de almene ældreboliger
og 200.000 kr. ekskl. moms til servicearealet. Der er i 2018 et uforbrugt
rådighedsbeløb på 0,274 mio. kr., som søges overført til Budget 2019.

**INDDRAGELSE**

I byggeprogramudvalget er der repræsentation fra [adresse] og
Sundhedsudvalget, Teknik- og Miljøudvalget, Ældrerådet, Handicaprådet, bruger- og
pårørenderåd samt ledere og medarbejdere fra området.

Byggeprocessen følges desuden af en administrativ
projektgruppe, der har til opgave at planlægge detaljerne i byggeriet samt at
indkalde byggeprogramudvalget, hvis der opstår væsentlige ændringer i forhold
til byggeprogrammet undervejs i projekterings- og byggefasen.

I overensstemmelse med praksis i forbindelse med større
byggerier forelægges sagen både Social- og Sundhedsudvalget og Teknik- og
Miljøudvalget.

**INDSTILLING**

Direktøren for Social og Sundhed indstiller til Byrådet:

1.    At projektforslag fra ATRA arkitekter godkendes.

2.    At skema A for de ti almene ældreboliger og
servicearealer godkendes.

3.    At der godkendes tillæg
til anlægsbevilling til de almene ældreboliger på 14,267 mio. kr. inkl. moms
finansieret af de afsatte rådighedsbeløb i budgetårene 2018-2019.

4.    At der godkendes tillæg
til anlægsbevilling til servicearealer på 0,764 mio. kr. ekskl. moms
finansieret af de afsatte rådighedsbeløb i budgetårene 2018-2019.

5.    At det godkendes, at et
uforbrugt rådighedsbeløb i 2018 på 0,274 mio. kr. overføres til Budget 2019.

6.    At der godkendes
oprettelse af en byggekredit i byggeperioden frem til optagelse af
realkreditlån og indbetaling af beboerindskud.

**BESLUTNING**

***Social- og Sundhedsudvalget, 5. marts 2019:***

Fraværende:Helle Nissen

Indstilles godkendt.

**Bilag**

|  |  |
| --- | --- |
| Projektforslag - Udvidelse af [adresse] 710-2019-20256 |
| Skema A - Boliger | 710-2019-21017 |
| Skema A - Servicearealer | 710-2019-21018 |